|  |
| --- |
| Številka: 542-330/2025-2180-4 |
| Ljubljana, 18. 9. 2025 |
| EVA / |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Izhodišča za udeležbo delegacije Republike Slovenije na 93. zasedanju Stalnega odbora Konvencije o preskušanju in označevanju izdelkov iz plemenitih kovin, ki bo potekalo 9. in 10. oktobra 2025 v Larnaci na Cipru  |
| 1. Predlog sklepov vlade: |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 8/12, 21/13 in 47/13 – ZDU-1G, 65/14, 55/17, 163/22 in 57/25 – ZF) je Vlada Republike Slovenije dne ……........... sprejela naslednji **S K L E P :**1. Vlada Republike Slovenije je sprejela Izhodišča za udeležbo delegacije Republike Slovenije na 93. zasedanju Stalnega odbora Konvencije o preskušanju in označevanju izdelkov iz plemenitih kovin, ki bo potekalo 9. in 10. oktobra 2025 v Larnaci na Cipru.
2. Vlada Republike Slovenije je imenovala delegacijo v naslednji sestavi:
	* Natalija Jovanović, podsekretarka na Uradu Republike Slovenije za meroslovje,
	* Irenca Božič Carli, podsekretarka v Sektorju za nacionalne etalone in kemijska merjenja na Uradu Republike Slovenije za meroslovje in
	* Nika Ošlaj Stranjšak, svetovalka v Sektorju za nacionalne etalone in kemijska merjenja na Uradu Republike Slovenije za meroslovje.

 Barbara Kolenko Helbl generalna sekretarka Priloga: * Izhodišča za udeležbo delegacije Republike Slovenije na 93. zasedanju Stalnega odbora Konvencije o preskušanju in označevanju izdelkov iz plemenitih kovin, ki bo potekalo 9. in 10. oktobra 2025 v Larnaci na Cipru

Sklep prejmejo: * Urad RS za meroslovje
* Ministrstvo za gospodarstvo, turizem in šport
* Ministrstvo za zunanje in evropske zadeve
* Generalni sekretariat Vlade RS
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Karla Pinter, generalna direktorica Direktorata za notranji trg, Ministrstvo za gospodarstvo, turizem in šport,
* dr. Samo Kopač, direktor Urada RS za meroslovje,
* Natalija Jovanović, podsekretarka na Uradu RS za meroslovje.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Konvencija o preskušanju in označevanju izdelkov iz plemenitih kovin je stopila v veljavo leta 1975 z namenom olajšati trgovanje z izdelki iz plemenitih kovin s ciljem preprečevati nelojalno konkurenco in varovati potrošnike. Konvencija zavezuje države pogodbenice, da izdelkom, označenim v skladu z določili konvencije, omogočajo prost pretok. Ker preskušanje in označevanje izdelkov iz plemenitih kovin v EU ni harmonizirano področje, je sodelovanje v konvenciji in izmenjava informacij med pogodbenicami ključnega pomena za učinkovito ureditev prometa z izdelki iz plemenitih kovin v EU. Med trenutno 22 državami pogodbenicami konvencije so vse (z izjemo Izraela) evropske države. Organ konvencije je Stalni odbor, v katerem so zastopane vse države pogodbenice. Sestaja se praviloma enkrat letno, izdaja posebna vodila in priporočila v zvezi z izvajanjem konvencije, obenem pa tudi preverja izpolnjevanje pogojev za članstvo v primeru prošnje za priključitev konvenciji. Na tokratnem zasedanju Stalnega odbora konvencije bo ob praznovanju 50. obletnice obstoja konvencije poudarek na poglobljenem pregledu dela konvencije za zadnjih 10 let ter pregledu tekočih strateških tem. Stanje v Republiki Sloveniji na področju izdelkov iz plemenitih kovin je pod stalnim nadzorom in aktivnostmi Urada RS za meroslovje, ter je stabilno.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetijGlavni namen konvencije je olajšati trgovanje z izdelki iz plemenitih kovin, pri čemer je cilj omogočiti prost pretok blaga, preprečevati nelojalno konkurenco in zagotavljati varstvo potrošnikov na tem področju. S članstvom Republike Slovenije v konvenciji so slovenski gospodarski subjekti dobili možnost, da predložijo svoje izdelke iz plemenitih kovin v preskus in označitev z znakom konvencije, kar jim omogoča enakovredno uvrstitev ne samo na evropski notranji trg, temveč tudi širše. | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |
| 7.b Predstavitev ocene finančnih posledic pod 40.000 EUR: Ocenjena vrednost stroškov udeležbe delegacije Republike Slovenije na 93. zasedanju Stalnega odbora Konvencije o preskušanju in označevanju izdelkov iz plemenitih kovin, ki bo potekalo 9. in 10. oktobra 2025 v Larnaci na Cipru je 5.400,00 EUR. Sredstva so zagotovljena na proračunski postavki Urada RS za meroslovje PP 231784. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Po sedmem odstavku 9. člena veljavnega Poslovnika Vlade RS objava predmetnega gradiva ni predvidena oziroma potrebna. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Matjaž Han minister |

Izhodišča za udeležbo delegacije Republike Slovenije na 93. zasedanju Stalnega odbora Konvencije o preskušanju in označevanju izdelkov iz plemenitih kovin, ki bo potekalo 9. in 10. oktobra 2025 v Larnaci na Cipru

I. Namen

Namen Konvencije o preskušanju in označevanju izdelkov iz plemenitih kovin, ki je bila podpisana leta 1972 na Dunaju in je stopila v veljavo leta 1975 je olajšati trgovanje z izdelki iz plemenitih kovin, pri čemer je njen cilj preprečevati nelojalno konkurenco in zagotavljati visok nivo varstva potrošnikov na tem področju. Konvencija vsebuje tehnične zahteve, ki jih morajo izpolnjevati izdelki iz plemenitih kovin, da se lahko označijo s skupnim znakom kontrole (Common Control Mark, v nadaljevanju: oznaka CCM), ter s tem povezane analizne in druge preskusne metode. Konvencija zavezuje države pogodbenice, kamor sodi tudi Republika Slovenija, da izdelkom, označenim z oznako CCM, omogočajo prost pretok brez dodatnega preskušanja in označevanja. Ker preskušanje in označevanje izdelkov iz plemenitih kovin v EU ni harmonizirano področje, je sodelovanje v konvenciji in izmenjava podatkov med pogodbenicami ključnega pomena za učinkovito ureditev prometa z izdelki iz plemenitih kovin v Evropi. Med trenutno 22 državami pogodbenicami konvencije so namreč vse (z izjemo Izraela) evropske države.

Organ konvencije je Stalni odbor, v katerem so zastopane vse države pogodbenice. Stalni odbor konvencije, ki se sestaja najmanj enkrat na leto, izdaja posebna vodila in priporočila v zvezi z izvajanjem konvencije, obenem pa tudi preverja izpolnjevanje pogojev za članstvo v primeru prošnje za priključitev h konvenciji.

Zasedanja Stalnega odbora konvencije potekajo po ustaljenih točkah dnevnega reda. Naloge Stalnega odbora konvencije so:

* proučevanje in pregledovanje izvajanja konvencije;
* pregledovanje in po potrebi predlaganje sprememb prilog h konvenciji;
* sprejemanje sklepov o tehničnih zadevah iz prilog;
* spodbujanje strokovnega in upravnega sodelovanja med državami pogodbenicami na področjih, ki jih obravnava konvencija, ter izmenjava aktualnih informacij;
* proučevanje ukrepov za zagotavljanje enotne razlage in izvajanja določb konvencije;
* spodbujanje ustrezne zaščite oznak pred poneverbo in zlorabo;
* dajanje priporočil o vseh zadevah, ki so mu predložene v skladu z določbami drugega odstavka 9. člena konvencije, oziroma priporočil za reševanje sporov, ki nastanejo pri izvajanju te konvencije in so predloženi Stalnemu odboru konvencije;
* preverjanje, ali je ureditev države, ki želi pristopiti h konvenciji, skladna s pogoji konvencije in njenih prilog, in predložitev poročila v zvezi s tem v obravnavo državam pogodbenicam.

Na tokratnem zasedanju Stalnega odbora konvencije bo zaradi praznovanja 50. obletnice obstoja konvencije poudarek na poglobljenem pregledu delovanja konvencije v obdobju zadnjih 10 let ter pregled tekočih strateških tem.

Republika Slovenija bo na zasedanju Stalnega odbora konvencije zastopala stališča v skladu z njeno zakonodajo na področju preskušanja in označevanja izdelkov iz plemenitih kovin, tako kot to izhaja iz Zakona o izdelkih iz plemenitih kovin (Uradni list RS, št. 4/06 – uradno prečiščeno besedilo in 7/18).

**II. Teme pogovorov in stališča Republike Slovenije**

1. **SPLOŠNI DEL**
2. **Dnevni red**

*Slovenska delegacija bo soglašala s predlaganim dnevnim redom.*

1. **Sprejem zapisnika**

Sprejet bo zapisnik 92. zasedanja Stalnega odbora konvencije, ki je potekalo dne 5. in 6. septembra 2024 v Vicenzi v Italiji.

*Slovenska delegacija na zapisnik ne bo podala pripomb.*

1. **Poročilo predsednika Stalnega odbora konvencije**

Predsednik Stalnega odbora konvencije, Scott Walter (Edinburški preskusni urad) bo v svojem poročilu podal kratek pregled delovanja konvencije v obdobju zadnjih 10 let s poudarkom na ključnih mejnikih razvoja konvencije in refleksijo na njen strukturni, organizacijski in regulatorni razvoj. V drugem delu poročila bo predsednik govoril o ključnih izzivih in strateških prioritetah nadaljnjega razvoja in delovanja konvencije.

Predsednik Stalnega odbora bo pri poročilu o delu v zvezi s praznovanjem 50. obletnice obstoja konvencije v razpravo in glasovanje podal predlog o tem, da se dosedanji logotip konvencije nadomesti z novim, ki je bil pripravljen za namen tega jubileja.

*Slovenska delegacija se bo seznanila s poročilom in pogledi predsednika Stalnega odbora konvencije.*

*Slovenska delegacija bo glasovala »ZA« nadomestitev starega logotipa z novim, saj se z novim, sodobnejšim logotipom lahko poudari vidik posodobitve in nadgradnje dela konvencije.*

1. **Poročilo prvega** **podpredsednika Stalnega odbora konvencije**

Prvi podpredsednik Stalnega odbora konvencije, Thomas Brodmann iz švicarskega preskusnega urada bo predstavil potrebe in razvijajočo se tržno dinamiko na področju izdelkov iz plemenitih kovin ter ključne elemente učinkovitega in pravočasnega prepoznavanja potreb po reformah in posodobitvah na tem področju kot nujnega elementa za obstoj in nadaljnji razvoj konvencije.

*Slovenska delegacija se bo seznanila s poročilom in pogledi prvega podpredsednika Stalnega odbora konvencije.*

1. **Poročilo** **drugega podpredsednika Stalnega odbora konvencije o delu Stalnega tehničnega odbora (STG)**

Drugi podpredsednik Stalnega odbora konvencije, Peters Brangulis iz latvijskega preskusnega urada bo podal poročilo o ključnih rezultatih dela STG v zadnjih 10 letih ter predstavil izzive, ki STG čakajo v prihodnje ter njegove prioritetne naloge. V zadnjem obdobju je bila za delo STG ključnega pomena revizija pristojnosti STG z razširitvijo njegovega članstva, kar omogoča lažje in učinkovitejše delo STG.

*Slovenska delegacija se bo seznanila s poročilom drugega podpredsednika Stalnega odbora konvencije.*

1. **Pregled delovanja Delovne skupine za pripravo vizije in strategije (WGVS)**

Predsednik WGVS, Doug Henry (Birminghamski preskusni urad) bo poročal o dosežkih, izzivih in prihodnjih prednostnih nalogah delovne skupine. Stalni odbor se bo seznanil z rezultatom dela na področju priprave Vodil v zvezi z konfliktom interesa, s posodobitvijo Vodnika po določbah konvencije ter Poslovnika Stalnega odbora konvencije ter z rezultati dela v zvezi z možnostmi pridobitve pravne subjektivitete po švicarskem pravu za konvencijo. Poleg tega bodo predstavljeni tudi rezultati dela v zvezi z vprašanjem delegiranega preskušanja in označevanja izdelkov iz plemenitih kovin.

*Slovenska delegacija se bo seznanila s poročilom o delu WGVS. V primeru, da bo prišlo do glasovanja, bo slovenska delegacija glasovala v skladu s slovensko zakonodajo na tem področju ter interesi Republike Slovenije, ki so usmerjeni v zagotavljanje integritete vseh, ki opravljajo delo na področju trgovanja z izdelki iz plemenitih kovin ter zagotavljanja čim večje učinkovitosti in preglednosti dela konvencije in njenih delovnih teles.*

1. **Pregled delovanja Delovne skupine za pripravo vzorčnega zakona (WGML),**

Predsednik WGML, Richard Sanders (Združeno kraljestvo Velike Britanije in Severne Irske) bo podal poročilo o rezultatih dela delovne skupine in predstavil predlog modelnega zakona, ki ga je pripravila skupina in bo dan v potrditev Stalnemu odboru.

*Slovenska delegacija se bo seznanila s poročilom o delu WGML.*

*Slovenska delegacija bo glasovala »ZA« Modelni zakon o preskušanju in označevanju izdelkov iz plemenitih kovin.*

1. **Pregled delovanja Delovne skupine za sodelovanje z Evropsko unijo (WGEU)**

Predsednik WGEU, Doug Henry (Birminghamski preskusni urad) bo poročal o dejavnostih in izzivih delovne skupine od njene ustanovitve leta 2022. Delo delovne skupine je bilo usmerjeno predvsem v pripravo dokumenta o sprejetju CCM oznake s strani držav članic EU po načelu vzajemnega priznavanja, kar bi v veliki meri olajšalo trgovanje z izdelki iz plemenitih kovin.

*Slovenska delegacija se bo seznanila s poročilom in predlogi delovne skupine.*

*Slovenska delegacija podpira vse napore delovne skupine v smeri priznavanja CCM oznake s strani držav članic EU, saj gre za visokokakovostne in preskušene izdelke, uveljavitev načela vzajemnega priznavanja pa bi poenostavila trgovanje z njimi znotraj velikega števila evropskih držav in znižala s tem povezane nepotrebne stroške proizvajalcev teh izdelkov.*

1. **Pregled delovanja Delovne skupine za spletno trgovino (WG E-COM)**

Predsednik WG E-COM Will Evans (Londonski preskusni urad) bo poročal o izzivih delovne skupine ustanovljene na zadnjem zasedanju Stalnega odbora z namenom spopasti se s sodobnimi izzivi, ki jih za področje izdelkov iz plemenitih kovin predstavlja spletno trgovanje. Stalni odbor bo glasoval o mandatu WG E-COM.

*Slovenska delegacija se bo seznanila s poročilom o delu in izzivih WG E-COM.*

*Slovenska delegacija bo glasovala »ZA« potrditev mandata WG E-COM, saj spletna trgovina za področje izdelkov iz plemenitih kovin predstavlja velik izziv v smislu zagotovitve skladnosti teh izdelkov z zahtevami tako konvencije kot tudi nacionalnih zakonodaj.*

1. **Poročila držav članic in Sekretariata**

Na tem mestu bo predsednik Stalnega odbora povabil k razpravi o vlogi Stalnega odbora kot osnovne komunikacijske platforme za namene ozaveščanja držav o pomenu in koristih konvencije z namenom širitve kroga članstva. Poleg tega bo podal informacije o spremembah nacionalnih zakonodaj posameznih držav članic konvencije, reorganizaciji pristojnih organov držav članic in druge relevantne informacije.

Avstrija bo poročala o reorganizaciji avstrijskega urada za preskušanje izdelkov iz plemenitih kovin in njegovi vključitvi v Zvezni urad za meroslovje in geodezijo, ki je pod okriljem Zveznega ministrstva za gospodarstvo, energijo in turizem. (Na podoben način je področje urejeno tudi v Republiki Sloveniji.)

Ciper bo poročal o reorganizaciji ciprskega urada za preskušanje izdelkov iz plemenitih kovin in njegovi načrtovani vključitvi v Ministrstvo za energijo, trgovino in industrijo.

Finska bo poročala o stanju v zvezi z reševanjem težav glede pristojnega preskusnega urada. Laboratorij Eurofins Labtium Oy od leta 2021 nima več statusa finskega urada za preskušanje izdelkov iz plemenitih kovin, kar pomeni, da je Finska od leta 2021 brez lastnega preskusnega urada. Imenovanje novega urada za preskušanje izdelkov iz plemenitih kovin je v celoti odvisno od odobritve proračuna, ki v danem trenutku še ni bil odobren. Preučene so bile možne alternativne rešitve. O zadnjem stanju bo delegacija Finske poročala na samem zasedanju Stalnega odbora.

Madžarska je namesto dosedanjega člana, Árpáda Szücsa, v Stalni odbor konvencije imenovala nova člana, in sicer:

- dr. Lászla Stefána in

- Lajosa Berka.

Poljska ima novega vodjo regionalnega preskusnega urada v Varšavi, in sicer je to Grzegorz Mucha (namesto Beate Wytrykus).

Slovaška bo poročala o primeru ponarejanja oznak skladnosti izdelkov iz plemenitih kovin, s katerim se je soočala v lanskem letu.

Švedska, ki je ravno tako kot Finska brez državnega preskusnega urada, bo poročala o rezultatih analize možnosti delegiranega preskušanja oz. označevanja izdelkov.

Sekretariat bo na tem mestu poročal o prijavi pristopa Italije in Srbije h konvenciji in s tem povezanih državnih oznak Svetovni organizaciji za intelektualno lastnino (WIPO).

Sekretariat konvencije bo poročal o številu označenih izdelkov s skupno oznako kontrole CCM v prvi polovici leta 2025. V Republiki Sloveniji smo do tega trenutka s to oznako označili osem izdelkov iz plemenitih kovin.

*Slovenska delegacija se bo seznanila s poročili Sekretariata in držav članic konvencije, podanimi na zasedanju. Posebnih sprememb na področju zakonodaje ali organizacije področja v Republiki Sloveniji v obdobju od zadnjega zasedanja ni bilo. Ravno tako v Republiki Sloveniji v obdobju od zadnjega zasedanja niso bili odkriti ponaredki oznak. Skladno s tem slovenska delegacija poročila v tej točki ne bo podala.*

1. **Članstvo v konvenciji**

Sekretariat bo podal poročilo o stanju na področju pridruževanja novih članic, in sicer Ukrajini ter Šri Lanki.

Glede nečlanic bo podana informacija o tem, da so bili profili držav Bosne in Hercegovine, Kitajske, Mauritiusa, Moldavije, Črne gore, Severne Makedonije in Španije dodani na spletno stran Konvencije (https://hallmarkingconvention.org/en/country-profile). Prispevki Mongolije, Singapurja in Tajske pa se še pričakujejo.

Delegacija Švice bo poročala o vzpostavitvi stikov s Francijo vezanih na njeno morebitno članstvo v konvenciji.

Delegacija Španije bo podala poročilo o napredku v zvezi s pristopom Španije h konvenciji v obdobju od zadnjega zasedanja odbora.

Sekretariat bo poročal o aktivnostih inmorebitnih novih vlogah držav za pridružitev konvenciji oziroma pridobitev statusa opazovalke ali TPP.

*Slovenska delegacija se bo seznanila z vsemi podanimi informacijami.*

1. **Sekretariat konvencije**

Storitve Sekretariata na osnovi Memoranduma o medsebojnem razumevanju z dne 3. oktobra 2003 za konvencijo zagotavlja Sekretariat Farmacevtskega združenja (PIC/S). Sekretariat PIC/S je na osnovi Memoranduma formalno odgovoren za osebje in proračun konvencije in bo v skladu s tem poročal o aktivnostih od zadnjega zasedanja ter podal finančno poročilo za zadnje obdobje.

Pri tem poročilu bo Sekretariat izpostavil proračun konvencije za leto 2026 (PMC/W 12/2025) ter finančno perspektivo in ​​letne članarine za leto 2027. V zvezi s tem je bilo namreč spomladi 2025 izvedeno korespondenčno glasovanje Stalnega odbora o zvišanju članarin za leto 2026, v katerem je bil potrjen dvig članarin za člane konvencije z 9.345,00 CHF na 11.215,00 CHF. Revidirani finančni pravilnik je stopil v veljavo 1. julija 2025. Republika Slovenija se je iz razloga nesistematičnega pristopa k vodenju financ konvencije glasovanja vzdržala.

Predsednik Stalnega odbora in Sekretariat bosta poročala o bilateralnem srečanju s PIC/S v Ženevi 26. februarja 2025 in vsebini pogovorov vezanih na spremembo Memoranduma o medsebojnem razumevanju. Predsednik bo poročal tudi o postopku zaposlovanja novega sekretarja in s tem povezanih pristojnostih (opis delovnega mesta, oglas, merila in postopek izbora itd.).

*Slovenska delegacija se bo seznanila z gradivi, ko bodo na razpolago.*

**II. TEHNIČNI DEL**

1. **Pregled stanja na pripravi novih vodil za delo in novosti tehničnih standardov**

1. Revizija PMC/W 2/2001 (Rev. 12)

Po sprejetju AMP 113 o funkcionalnih premazih za platinaste komponente ur in AMP 114 o novem pristopu k dovoljenim premazom na zadnjem zasedanju Stalnega odbora v Vicenzi je bil sprejet sklep, da se oba AMP vključita v tehnične standarde konvencije.

Revizija tehničnih standardov je bila predložena v korespondenčno odločanje Stalnemu odboru v dveh korakih, in sicer 1. korak za vprašanja ali pripombe (do 3. avgusta 2025), in 2. korak za sprejetje (do 26. avgusta 2025). V 1. koraku so bile prejete pripombe poljskega regionalnega preskusnega urada v Varšavi, ki so bile vključene v dokument. Revidirani tehnični standardi so stopili v veljavo 1. septembra 2025.

2. Revizija PMC/W 2-5/2025 in PMC/W 13/2025 (vsi najnovejši osnutki)

Podpredsednica STG, Sipke van der Meulen (EWN) bo predstavila predlagano revizijo tehničnih standardov, ki se osredotoča na določitev jasnih, pragmatičnih in dosegljivih pogojev za uveljavitev preskušanja izdelkov iz plemenitih kovin na osnovi XRF metode (za označitev s CCM oznako konvencije). Predlog bo spremenil meje negotovosti za zlato in srebro, uvedel metodo ocenjevanja in natančneje določil pravila za neakreditirane preskusne urade. Na zasedanju bo Stalni odbor razpravljal o prednostih in slabostih danega predloga.

Predsednik STG bo predstavil tudi sklepe in priporočila v povezavi z RR označevanjem izdelkov.

*Slovenska delegacija bo pri prvi točki glasovala »ZA« sprejem Revizije PMC/W 2/2001 in njeno vključitev v tehnične standarde konvencije. V razpravi pri drugi točki bo slovenska delegacija zastopala strokovna stališča, ki vključujejo razširitev uporabe XRF metode pri preskušanju izdelkov iz plemenitih kovin, vendar ob pogoju, da ob tem ne pride do znižanja ravni varstva potrošnikov.*

1. **Medlaboratorijske primerjave (Round Robin on Testing - RR)**

Na zasedanju bo predstavljeno zaključno poročilo o rezultatih RR izvedenih v letu 2025 ter podana izhodišča za pripravo poročil o izvedenih ukrepih za preskusne urade z ugotovljenimi odstopanji. STG bo podal izhodišča in okvire novega kroga RR za leto 2026, vključno s časovnico ter podatki o vrsti in tipu vzorcev, ki se bodo preskušali.

Rezultati Republike Slovenije v medlaboratorijski primerjavi (RR) za leto 2025 so ustrezni za vse tri tipe preskušanih zlitin (RR 59 - zlato, RR 60 - srebro in RR 61 - platina). Preskusi so bili opravljeni v laboratoriju Urada Republike Slovenije za meroslovje z odgovarjajočimi preskusnimi metodami.

Predstavljeno bo tudi finančno poročilo izvajanja RR.

*Slovenska delegacija se bo seznanila s predstavljenimi poročili.*

1. **Ostala tehnična vprašanja**

Na zasedanju bo dana informacija o reviziji Zbirke Aktov konvencije, in sicer je bila:

- 13. decembra 2024 zbirka revidirana z vključitvijo oblike oznake čistine Združenega kraljestva v razdelek 1.5 ter

- 24. junija 2025 z vključitvijo revidiranih Smernic o neodvisnosti preskusnih uradov v razdelek 2.6.

1. **ZAKLJUČEK ZASEDANJA**
2. **Glasovanja**

Na zasedanju bodo izvedena naslednja glasovanja:

* za ponovno izvolitev Scotta Walterja (Preskusni urad iz Edinburgha) za predsednika Stalnega odbora za obdobje 2026 – 2027 (1. januar 2026 – 31. december 2027),
* za ponovno izvolitev Thomasa Brodmanna (švicarski preskusni urad) za prvega namestnika predsednika Stalnega odbora za obdobje 2026 – 2027 (1. januar 2026 – 31. december 2027)
* za ponovno izvolitev Petersa Brangulisa (latvijski preskusni urad) za drugega namestnika predsednika za obdobje 2026 – 2027 (1. januar 2026 – 31. december 2027).
* za (ponovno) izvolitev članov STG za obdobje 2026 – 2027 (1. januar 2026 – 31. december 2027):

 1) Ana Alves (Portugalski urad za preizkušanje kovin)

 2) Peters Brangulis (Urad za preizkušanje kovin Latvije)

 3) Thomas Brodmann (Švicarski urad za preizkušanje kovin)

 4) Ashley Carson (Urad za preizkušanje kovin Sheffield)

 5) Sipke van der Meulen (EWN)

 6) Katarzyna Nadara (Poljski regionalni urad za preizkušanje kovin v Varšavi)

 7) Scott Walter (Urad za preizkušanje kovin Edinburgh)

 8) Gianluca Pozza (Urad za preizkušanje kovin Vicenza)

 9) (ime kandidata bo sporočeno naknadno).

*Slovenska delegacija bo pri vseh kandidatih glasovala »ZA« izvolitev, saj vsi navedeni delo opravljajo korektno in ni posebnih razlogov za to, da se jim ne izreče podpora za njihovo nadaljnje delo.*

1. **Ostali predlogi**

*Slovenska delegacija se bo seznanila z morebitnimi ostalimi predlogi.*

1. **Naslednja zasedanja Stalnega odbora**

V letu 2026 bo zasedanje Stalnega odbora 7. oktobra 2026 v Ženevi (Švica). Zasedanje bo potekalo v hibridni obliki.

Za gostitev jesenskega zasedanja Stalnega odbora v letu 2027 se je javil preskusni urad Republike Irske, sestanek v prvi polovici leta 2027 pa bo potekal v Ženevi (Švica) v hibridni obliki, razen če se bo katera od članic konvencije javila za gostiteljico zasedanja.

*Slovenska delegacija se strinja z razporedom zasedanj za leto 2026.*

*Slovenska delegacija se strinja s tem, da je jesensko zasedanje Stalnega odbora v letu 2027 na Irskem, glede spomladanskega zasedanja pa skladno s strategijo zmanjševanja osebnih sestankov z namenom zmanjševanja ogljičnega odtisa slovenska delegacija podpira hibridno zasedanje v Švici, v primeru obstoja tem, o katerih mora Stalni odbor razpravljati in odločati. V primeru, da teh tem ni dovolj, slovenska delegacija meni, da zasedanje ni potrebno.*